### Beslutninger

Tilbagesendes til Magistratsafdelingen for Teknik og Miljø med bemærkning, at byrådet i sit møde den 6. december 2023 har vedtaget Magistratens foranstående indstilling af 30. oktober 2023.

Magistratsafdelingen for Teknik og Miljø udarbejder notat.

Sagen blev behandlet sammen med sag 13 ’Genopretning af miljøtilstanden i [adresse]’.

###

Forslag fra Radikale Venstre og Jesper Clausen

I de sidste 100 år har stenfiskere fisket sten fra [adresse] og solgt dem som byggematerialer, hvilket har ført til en ødelæggelse af flertallet af stenrev i bugten. Med Budget 2022 blev der igangsat pilotprojekter med etablering af stenrev i [adresse], og med sten fra blandt andet Giber Ringvej er der etableret stenrev ud for den nye bydel på [adresse]

Det er rigtig godt. Stenrevene spiller nemlig en vigtig rolle i bevarelsen af biodiversiteten i havet. Stenrevene har mange fordele. De giver blandt andet mulighed for, at tang kan sætte rødder, de giver skjulested for smådyr, krebsdyr og fiskeyngel, og de udgør herudover vigtige levesteder for mange marine organismer, som søger beskyttelse og finder fødekilder i de hulrum, som stenrevene danner. Kort og godt udgør stenrevene havbundens oaser.

Stenrevene kan desuden være med til at tiltrække fisk, sæler og marsvin, hvilket dermed også kan give skønne naturoplevelser tæt på [adresse].

Etablering af stenrev er imidlertid en omkostningsfuld affære, og der skal benyttes store mængder sten. Radikale Venstre og Jesper Clausen ønsker derfor, at den nuværende indsats øges og udvides.

Konkret foreslås det, at der oprettes en stenbank, hvor sten kan indsamles og genanvendes fra hele [adresse] i samarbejde med lokale landmænd, entreprenører, byudviklere og aarhusianere. Alt dette med inspiration fra Aalborg.

En stenbank kan fungere ved at der indsamles sten fra [adresse] og opland, hvor interesserede kan donere deres sten til projektet. Når der er indsamlet tilstrækkeligt mange sten, kan de transporteres til det sted, hvor stenrev skal etableres, og blive læsset ud i havet for at genoprette eller udvide eksisterende stenrev. Dette bør ske i tæt samarbejde med relevante organisationer og frivillige.

Arbejdet bør inddrage såvel Kredsløb og [adresse]. Eksempelvis kan der på udvalgte genbrugsstationer gøres plads til aflevering af sten til stenbanken.

Det bør endvidere overvejes hvorvidt stenbanken også kan benyttes i samarbejdet med de østjyske kommuner langs [adresse].

Oprettelse af en stenbank vil bidrage til et sundt havmiljø, samt spare penge og ressourcer. Det vil også give aarhusianere og andre mulighed for at engagere sig i en positiv indsats for at bevare og beskytte vores havmiljø og dermed skabe et stærkere ejerskab til [adresse].

Med vedtagelse af dette forslag vil [adresse] tage endnu et vigtigt skridt mod at genetablere de forsvundne stenrev og skabe sunde marine økosystemer i bugten.

Laust Jespersen (RV)

Jesper Clausen (uden for parti).

INDSTILLING FRA MAGISTRATSAFDELINGEN FOR TEKNIK OG MILJØ

Svar på forslag fra [adresse] og Jesper Clausen om oprettelse af stenbank til etablering af stenrev i [adresse]

Indstilling vedr. beslutningsforslag om stenbank.

### Resume

Radikale Venstre (RV) og Jesper Clausen har fremsendt et beslutningsforslag om, at der etableres en stenbank i [adresse]. Stenbanken skal benyttes til at modtage og opbevare sten, som kan anvendelse i etableringen af stenrev i [adresse].

[adresse] besluttede 18. januar 2023 at sende forslaget til Teknik og Miljø.

Teknik og Miljø bemærker at det, via indstillingen til byrådet om genopretning af miljøtilstanden i [adresse], foreslås at etablere en stenbank. På baggrund af indstillingen igangsættes et arbejde med at undersøge, hvor en stenbank kan lokaliseres, hvordan indsamlingen af sten kan organiseres og formidles, samt hvordan stenene kan blive genanvendt til nye stenrev.

### Beslutningspunkter

Det indstilles:

At 1) Teknik og Miljø jf. indstillingen ”Genopretning af miljøtilstanden i [adresse]” finder en placering til en stenbank, etablerer en model for at modtage sten fra landbrug og jordejere, og fortsætter udarbejdelsen af bilaterale samarbejdsaftaler om virksomhedsbidrag med sten.

### Borgmesterens Afdelings påtegning

Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.

### Sagsforløb

Udvalg: [adresse]

Dato: 18-01-2023

Gustav Larsen:

Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 18. januar 2023 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: 27-11-2023

Gustav Larsen: 8

Fremsendes til [adresse] med bemærkning, at Magistraten i mødet den 27. november 2023 anbefaler, at byrådet tiltræder Magistratsafdelingen for Teknik og Miljøs indstilling af 30. oktober 2023.

Borgmester Emil Johansen, rådmand Yngve Mortensen, Simon Møller og Pete Carlsen var forhindret i at deltage i sagens behandling.